nvidia/miracl-vision huggingface dataset:
శాన్ అంటోనియో

అమెరికా సంయుక్త రాష్ట్రాలలోని టెక్సస్ రాష్ట్రంలోని పెద్ద నగరాలలో శాన్ అంటోనియో ఒకటి. 1.3 మిలియన్ల ప్రజలు కలిగిన శాన్ అంటోనియో నగరం జనసాంద్రతలో సంయుక్త రాష్ట్రాలలో 7వ స్థానంలోనూ అలాగే టెక్సస్ రాష్ట్రంలో 2వ స్థానంలోనూ ఉంది. ఈ నగరం 2000-2010 మధ్యకాలంలో సంయుక్త రాష్ట్రాలలో శీఘ్రగతిలో అభివృద్ధి చెందిన 10 పెద్ద నగరాలలో ఒకటి 1990-2000 మధ్య కాలంలో రెండవది. ఈ నగరం నైరుతి అమెరికాలో ఉపస్థితమై ఉంది. అలాగే టెక్సస్ దక్షిణ మధ్య భాగంలో, టెక్సస్ త్రికోణ ప్రదేశంలో నైరుతి శివార్లలో ఉంది. 2018 మే 1 న తన 300 వ వార్షికోత్సవాన్ని జరుపుకున్న రాష్ట్రంలోని పురాతన మునిసిపాలిటీ ఇది.. శాన్ అంటోనియో బెస్టర్ కౌంటీ స్థానంగా సేవలు అందిస్తుంది. మిగిలిన జనసాంద్రత కలిగిన పశ్చిమ నగరాలలోలాగ పట్టణంలో అక్కడక్కడా జనసాంద్రత కలిగి శివారు ప్రాంతంలో తక్కువ జనసాంద్రత కలిగి ఉంటుంది. నగరం శాన్ అంటోనియో-న్యూ బ్రౌన్‍ ఫెల్ మహానగర ఆకర్షణీయమైన పురపాలకం. అలాగే ఈ నగర అతిపెద్ద శివారు ప్రాంత ప్రధాన నగరం న్యూ బ్రౌన్‍ ఫెల్
రచ్చ

రచ్చ 2012 లో విడుదలైన తెలుగు చిత్రం. మెగా సూపర్ గుడ్ మూవీస్ పతాకంపై ఆర్. బి. చౌదరి ఈ సినిమాని నిర్మించారు. సంపత్ నంది దర్శకత్వం వహించిన ఈ సినిమాలో రాంచరణ్ తేజ మరియూ తమన్నా కథానాయక-నాయికలుగా నటించగా మణిశర్మ సంగీతాన్ని అందించారు. ఈ సినిమా 2012 ఏప్రిల్ 5న విడుదలైంది. తమిళ్ మరియూ మలయాళంలో అనువదించబడిన ఈ సినిమా మూడు భాషల్లో అనూహ్యవిజయాన్ని సాధించింది. బెట్టింగ్ రాజ్ (రాంచరణ్ తేజ) హైదరాబాదులో ఒక బస్తిలో ఉండే ఒక యువకుడు. బెట్టింగుల్లో గెలిచి తనని పెంచిన పెంపుడు తల్లిదండ్రులతో కలిసి ఒక సాధారణ జీవితం గడుపుతుంటాడు. తన పెంపుడు తండ్రి (ఎం. ఎస్. నారాయణ) తాగుబోతు అవడంచేత ఒక ప్రమాదకరమైన కాలేయ సంబంధిత వ్యాధితో బాధపడుతుంటాడు
నాని (నటుడు)

నానిగా అందరికీ సుపరిచితమైన తెలుగు నటుడు నవీన్ బాబు ఘంటా. పుట్టిన ఊరు చల్లపల్లి (కృష్ణాజిల్లా) అయినా నాని చిన్నతనంలోనే తల్లిదండ్రులు హైదరాబాద్ లో స్ధిరపడ్డారు. శ్రీను వైట్ల, బాపు వద్ద సహాయదర్శకుడిగా పనిచేశాడు. తరువాత హైదరాబాద్లో కొన్ని రోజులు రేడియో జాకీగా కూడా పనిచేసాడు. ఒక వాణిజ్య ప్రకటన ద్వారా అష్టా చమ్మా అనే తెలుగు సినిమాలో నటించాడు. ఆ తరువాత నానికి ఎన్నో సినిమాలలో నటించే అవకాశం వచ్చింది. నాని నటించిన ఈగ కూడా ప్రేక్షకులనుంచి, విమర్శకుల నుంచి మంచి ప్రశంసలు అందుకుంది. ఇప్పుడు ఉన్న హీరోల్లో నాని తన నటనతో న్యాచురల్ స్టార్గా పిలవబడుతున్నాడు. 2015 ప్రథమార్ధంలో వచ్చిన ఎవడే సుబ్రహ్మణ్యం 2017 లో వచ్చిన MCA(మిడిల్ క్లాస్ అబ్బాయి) చిత్రం వరకు వరుసగా ఎనిమిది విజయాలను అందుకున్నాడు. 2014 లో నాని నిర్మాతగా డీ ఫర్ దోపిడీ అనే చిత్రాన్ని నిర్మించారు. ఆ! అనే చిత్రాన్ని నిర్మించి నిర్మాతగా కూడా విజయాన్ని అందుకున్నాడు. 2018 ఏప్రిల్ లో వచ్చిన కృష్ణార్జున యుద్ధంలో నటించాడు
ఆస్టిన్

ఆస్టిన్ యు.ఎస్ రాష్టం టెక్సస్ రాజధాని, ట్రావిస్ కౌంటీ స్థానం. టెక్సస్ రాష్ట్ర కేంద్ర స్థానంలో నైరుతి అమెరికా తూర్పు తీరంలో ఉంది. ఆస్టిన్ నగరం జనసాంద్రతలో అమెరికా సంయుక్త రాష్ట్రాల ముఖ్య నగరాలలో 13వ స్థానంలోనూ టెక్సస్ రాష్టంలో 4వ స్థానంలోనూ ఉంది. 2000 నుండి 20006 మధ్య కాలంలో త్వరితగతిలో అభివృద్ధి చెందుదున్న నగరాలలో ఇది దేశంలో మూడవ స్థానంలో ఉంది. 2011 గణాంకాలను అనుసరించి ఆస్టిన్ జనసంఖ్య 820,611. ఆస్టిన్-రౌండ్ రాక్-శాన్ మార్కోస్ ప్రధాన ప్రదేశంలో ఆస్టిన్ సంకృతిక, వాణిజ్య కేంద్రంగా విలసిల్లుతుంది. 2011 గణాంకాలను అనుసరించి ఈ మొత్తం ప్రదేశ జనసంఖ్య 1,783,519. ఈ నగరం యు.ఎస్ మహానగరాలలో 34వ అతిపెద్ద నగరంగా అలాగే టెక్సస్ నగరంలో 4వ అతిపెద్ద నగరంగా గుర్తింపు పొందింది. 1830-1838 లో నావికులు ఆస్టిన్ మధ్య ప్రదేశంలో కొలర్డో నదీతీరంలో ఒప్పంద రూపంలో ప్రదేశాలను ఏర్పరచుకుని నివసించ సాగారు. తరువాత 1837 లో రిపబ్లిక్ ఆఫ్ టెక్సస్ అధ్యక్షుడు మిరాబెయు
బ్రహ్మ మూహూర్తం

ఒక పనిని ప్రారంభించడానికి నిర్ణయించుకున్న సమయాన్ని ముహుర్తం అంటారు. ఒక పని ఎటువంటి ఆటంకాలు లేకుండా సజావుగా జరగడానికి నిర్ణయించుకున్న మూహుర్తాన్ని మంచి ముహుర్తం అంటారు. ప్రతిరోజు సూర్యోదయానికి ముందు కాలాన్ని అనగా తెల్లవారుజామును మంచి ముహుర్తం అంటారు. అందువలనే తెల్లవారుజామున ప్రారంభించిన పని ఏటువంటి ఆటంకాలు లేకుండా సజావుగా సాగుతాయంటారు. తెల్లవారుజామును రెండు భాగాలుగా విభజించారు. సూర్యోదయమునకు రెండు ఘడియల ముందు కాలాన్ని అనగా 48 నిమిషముల ముందు కాలాన్ని ఆసురీ ముహూర్తం అని ఆసురీ ముహుర్తానికి ముందు 48 నిమిషముల ముందు కాలాన్ని బ్రహ్మ ముహూర్తం అని అంటారు. ప్రతిరోజు బ్రహ్మముహుర్తమున లేచి భగవంతుని ధ్యానించి పనులు ప్రారంభించవలెనని అంటారు. బ్రహ్మ మూహూర్తానికి ఉన్న అత్యధిక ప్రాధాన్యత దృష్ట్యా అనేకమంది నూతన గృహప్రవేశంనకు ఈ సమయాన్ని ఎన్నుకుంటారు. ఈ సమయంనందే మానవుని మేథాశక్తికి భగవంతుని శక్తి తోడవుతుంది. ఉత్తరాయణం ముక్కోటి
బాలసుబ్రహ్మణ్యం ఆర్ట్స్ అండ్ మ్యూజిక్ అకాడమి

బాలసుబ్రహ్మణ్యం ఆర్ట్స్ అండ్ మ్యూజిక్ అకాడమి 2003 వ సంవత్సరంలో ప్రారంభమైంది. దీనిని సింపుల్ గా బామా అంటారు. బామా వ్యవస్థాపక కార్యదర్శి లేబాకుల సుధాకర్ రెడ్డి. ఈ అకాడమి ప్రధానంగా పాడనా తెలుగు పాట పేర జాతీయ స్థాయి తెలుగు సినిమా పాటల పోటీని ప్రతి సంవత్సరం నెల్లూరుజిల్లా కావలి పట్టణంలో నిర్వహిస్తుంది. శ్రీపతి పండితారాధ్యుల బాలసుబ్రహ్మణ్యం పేరిట స్థాపించిన ఈ సంస్థ యొక్క గొప్పతనం ఈ పేరులోనే ఉంది. సినిమా తెలుగు పాటకు సూర్య చంద్రుల వంటి వారు ఘంటసాల, బాలసుబ్రహ్మణ్యం. అందువలనే తెలుగు పాటల యొక్క గొప్పతనాన్ని, తీయదనాన్ని పంచుతున్న గాయకులలో ఒకరైన బాలసుబ్రహ్మణ్యంగారి పేరును ఈ సంస్థకు పెట్టారు.
క్యారిటర్

15 జనవరి 1993 న పేరుతో క్యాలిఫోర్నియా లోని శాన్ ప్రాన్సిస్కో బే ఏరియా లో మణి సుబ్రమణియన్ చే స్థాపించబడ్డ ఐటీ సొల్యూషంస్ తర్వాత క్యారిటర్ పేరు మార్చబడినది. దీని కార్యకలాపాలు అమెరికా, యునైటెడ్ కింగ్డమ్, ఫ్రాంస్, మధ్య ప్రాచ్యం, భారతదేశం, సింగపూర్ లలో ఉండేవి. ఈ సంస్థలో 2900 మంది ఉద్యోగులు పని చేసేవారు. ఫిబ్రవరి 7, 2007 న క్యారిటర్ కీన్ ని సొంతం చేసుకొన్నది. కానీ అప్పటి నుండి క్యారిటర్ కూడా కీన్ పేరుతో నే చలామణి అయినది. జూన్ 14, 2010 న ఎన్ టీ టీ డాటా, ఇంటెల్లిగ్రూప్ ని కొన్నది. జనవరి 3, 2011 న ఎన్ టీ టీ డాటా, కీన్ ని సొంతం చేసుకొన్నది.
వినయాదిత్యుడు

వినయాదిత్యుడు (పా.680-696) బాదామి చాళుక్య చక్రవర్తి. తన తండ్రి మొదటి విక్రమాదిత్యుని తరువాత చాళుక్య సింహాసనాన్ని అధిష్టించాడు. ఈయన పాలనాకాలము సుఖశాంతులతో తులతూగినది. ఈయనకు సత్యాశ్రయ అన్న బిరుదు ఉంది. వినయాదిత్యుడు తన తండ్రి పాలనలో సేనానాయకునిగా పల్లవులతో యుద్ధం చేశాడు. పల్లవులు పూర్వం బాదామి ఆక్రమించినందుకు ప్రతీకారంగా కంచిలో కన్నడ భాషలో విజయశాసనం చెక్కించాడు. తండ్రి మరణం తర్వాత సా.శ.680లో పట్టాభిషిక్తుడైనాడు. వినయాదిత్యుని యుద్ధ విజయాలు అనేక శాసనాల్లో వెల్లడి అవుతున్నవి. ఈయన తండ్రితో సహా పల్లవులపై యుద్ధంలో పాల్గొన్నాడు
కలే చెట్టు

వాక్కాయ మొక్కలు వృక్ష శాస్త్రీయ నామం Carissa carandas. దేశీయ క్రాన్ బెర్రీస్ (వాక్కాయ మొక్కను కలే చెట్టు, కరండ, కలే కాయలు, కలేక్కాయలు, కలివి కాయలు, వాక్కాయలు,కలిమి కాయలు అని కూడా అంటారు. కరీంనగర్ జిల్లాలో ఊడుగు పండ్లు అని అంటరాని తెలిసింది. ఇవి ఆంధ్రప్రదేశ్ లోని ఆన్ని ప్రాంతాల చిట్టడవులలో, కొండ ప్రాంతాలలో సహజసిద్ధంగా పెరుగుతాయి. పుల్లగా ఉండే ఈ పళ్ళను కూరలలో పులుపుకు, పచ్చళ్ళగా ఉదాహరణకు వాక్కాయ పులిహోర, మాంసం వాక్కాయ, అనేక విధాలుగా వాడుతున్నారు.. అడవులలో సహజసిద్ధంగా పెరిగే ఈ మొక్కలనుండి పండ్లు వానకాలంలో కొన్నిరోజులు మాత్రమే లభిస్తాయి. ఇది అపోసైనేసి కుటుంబానికి చెందిన పుష్పించే మొక్క. ఇది బెర్రీ పరిమాణంలో పండ్లు ఉత్పత్తి చేస్తుంది, వీటిని సాధారణంగా భారతీయ ఊరగాయలు, సుగంధ ద్రవ్యాలలో ఒక రుచికోసం కలిపే పదార్థంగా ఉపయోగిస్తున్నారు. ఈ మొక్క కరువు పరిస్థితులను తట్టుకుని నేలల యొక్క విస్తృత శ్రేణిలో బాగా దృఢంగా పెరుగుతుంది. దక్షిణ భారతదేశంలో ఎక్కడ పడితే అక్కడ పెరిగే ఈ మొక్కలు ఇచ్చే పండ్లు భారత క్రాన్ బెర్రీస్ గా పిలవబడుతూ మూత్రపిండాలలో రాళ్ళని కరిగించే విగా మూత్ర నాళాలని శుభ్రపరిచేవిగా ప్రసిధ్ధి చెందినవి. హిమాలయాలలో 300 నుంచి 1800 మీటర్ల ఎత్తులో, షివాలిక్ కొండలలో, పశ్చిమ కనుమలు, నేపాల్, శ్రీలంక,, ఆఫ్ఘనిస్తాన్ లలో సహజంగా పెరుగుతుంది
భారతీయ మామిడి

భారతీయ మామిడి యొక్క వృక్ష శాస్త్రీయ నామం మ్యాంగిఫీరా ఇండికా. అనాకార్డియాసియా కుటుంబానికి చెందిన మామిడి జాతి రకాలలో ఇది ఒకటి. భారతదేశం అడవులలోను, సాగు ప్రాంతాలలో కనిపించే ఈ రకాలు ప్రపంచంలోని ఇతర ఉష్ణ ప్రాంతాలకు పరిచయం చేయబడింది. ప్రపంచంలోని అతిపెద్ద పండ్ల వృక్షం ఇది. ఈ చెట్టు వంద అడుగుల ఎత్తు పెరిగే సామర్థ్యం కలిగి ఉంది. ఛాతి ఎత్తు వద్ద దీని చుట్టుకొలత సగటున పన్నెండు అడుగుల నుంచి పద్నాలుగు అడుగులు ఉంటుంది. కొన్నిసార్లు దీని చుట్టుకొలత ఇరవై అడుగులకు చేరుకుంటుంది. ఈ మామిడి జాతులను నాలుగువేల సంవత్సరముల క్రితం నుంచే పెంచుతున్నట్లుగా తెలుస్తుంది. భారతదేశం నుండి తూర్పు ఆసియాకు క్రీ.పూ 400 నుంచి 500 సంవత్సరముల మధ్య ఈ జాతులు తీసుకురావడం జరిగింది. తరువాత 15వ శతాబ్దంలో ఫిలిప్పీన్స్ కు ఆ తరువాత 16వ శతాబ్దంలో పోర్చుగీస్ వారి ద్వారా ఆఫ్రికా, బ్రెజిల్ కు తీసుకురావడం జరిగింది. 1753లో లిన్నేయస్ చేత సైన్స్ కోసం ఈ జాతులు వర్ణించబడ్డాయి
తెల్ల బంగారం చెట్టు

తెల్ల బంగారం చెట్టును తెలుపు దేవకాంచనం అని కూడా అంటారు. దీని వృక్ష శాస్త్రీయ నామం బహీనియా అక్యూమినటా. దేవ కాంచనం చెట్టు వలె కనిపించే ఈ చెట్టు పుష్పాలు తెల్లగా ప్రత్యేకంగా ఉంటాయి. ఈ చెట్టు యొక్క పూలు తెల్లగా ఉండుట వలన ఈ చెట్టుకి తెల్ల బంగారం చెట్టు అని పేరు వచ్చింది. ఈ చెట్టు సుమారు 20 అడుగుల ఎత్తు పెరుగుతుంది. బహీనియా అక్యుమినటా ఉష్ణమండల ఆగ్నేయ ఆసియాకు చెందిన పుష్పించే పొద జాతి. విస్తృతమైన సాగు కారణంగా ఖచ్చితమైన స్థానిక పరిధి గూర్చి వివరాలు అస్పష్టంగా ఉన్నాయి. కానీ బహుశా మలేషియా, ఇండోనేషియా (జావా, బోర్నియో, కాలిమంటన్, లెస్సర్ సుండా దీవులు), ఫిలిప్పీన్స్ దీవులలో ఉంటాయి.  ఇది రెండు నుండి మూడు మీటర్ల పొడవు పెరుగుతుంది. ఇతర బహీనియా రకాల వలె కాకుండా వీటి ఆకులు ద్విదళాలు కలిగి ఉంటాయి. ఇవి ఎద్దు గిట్టల ఆకారంలో ఆకులు కలిగి ఉంటాయి. అవి 6 నుండి 15 సెంటీమీటర్ల పొడవు కలిగి కలిగి ఉంటాయి
హొల్లాంగ్ చెట్టు

(ప్రస్తుతం ఈ పేజీ ఖాళీగా ఉంది)
ఆల్డర్ వృక్షాలు

(ప్రస్తుతం ఈ పేజీ ఖాళీగా ఉంది)
పులుసునిమ్మ

నిమ్మలోని అనేక రకాలలో ప్రధానమైనది పులుసునిమ్మ. దీని తోలు పలుచగా కాగితం వలె ఉండుట వలన ఈ నిమ్మను పేపర్ నిమ్మ లేక కాగితం నిమ్మ అని కూడా అంటారు. ఈ పులుసునిమ్మ కాయలలో పులుసు అనగా పుల్లగా ఉండే రసం ఎక్కువగా ఉండటం వలన ఈ నిమ్మ కాయలను పులుసునిమ్మ అంటారు. దీనిని ఆంగ్లంలోకీ లైమ్ అంటారు. దీని వృక్ష శాస్త్రీయ నామం సిట్రస్ ఔరంటిఫోలియా (Citrus aurantifolia). నిమ్మ గజనిమ్మ దానిమ్మ కమలాలు
చేదు నారింజ

చేదు నారింజను ఆంగ్లంలో బిట్టర్ ఆరెంజ్ అంటారు. దీని వృక్ష శాస్త్రీయ నామం సిట్రస్ ఔరంటియుమ్. ఇది నిమ్మజాతి వృక్షం. ఈ చెట్టు ఫలం చూడటానికి కమలాపండు వలె ఉంటుంది. ఈ చెట్టు పండు కమలాపండు వలె పుల్లగా, తీయగా ఉండక చేదుగా ఉంటుంది. అందువలనే ఈ నిమ్మను చేదు ఆరెంజ్ లేక చేదు నారింజ అంటారు. ఇది సిట్రస్ మాక్సిమా, సిట్రస్ రెటికులాటా నిమ్మజాతుల యొక్క సంకరజాతి. చేదు ఆరెంజ్ యొక్క అనేక రకాలను ఎస్సేన్షియాల్ ఆయిల్ తయారీలో ఉపయోగిస్తారు. ఈ ముఖ్యమైన నూనెను పరిమళ ద్రవ్యాలలోను, రుచుల కొరకు కలిపే ద్రావకాలలోను ఉపయోగిస్తారు. సెవిల్లె అనే చేదు నారింజను మార్మాలాడే ఉత్పత్తిలో ఉపయోగిస్తారు. చేదు నారింజను మూలికావైద్యంలో ఉపయోగిస్తారు. బాగా ఆకలి అవడానికి, ఉత్తేజంగా ఉండటానికి వంటి అనేక పనుల కొరకు దీనిని ఉపయోగిస్తారు
గజనిమ్మ

గజనిమ్మను ఆంగ్లంలో పొమెలొ (Pomelo) అంటారు. దీని వృక్ష శాస్త్రీయ నామం సిట్రస్ మాక్సిమా లేక సిట్రస్ గ్రాండిస్. కరుకుదనం కలిగిన ఈ నిమ్మజాతి పండు దక్షిణ, ఆగ్నేయ ఆసియాకు చెందినది. ఈ గజనిమ్మ పండు సాధారణంగా లేత ఆకుపచ్చ రంగులో ఉంటుంది. మాగినప్పుడు పసుపుపచ్చ రంగుకి మారుతుంది. ఈ పండు మెత్తని చాలా మందమైన తోలును కలిగి ఉంటుంది. ఈ పండు లోపలి కండ బత్తాయి కాయకు ఉన్నట్టు తెల్లగా ఉంటుంది. చాలా అరుదుగా గులాబీ రంగులోను లేక ఎరుపు రంగులోను ఉంటుంది. అతిపెద్ద గజనిమ్మ పండ్లు 15 నుంచి 25 సెంటీమీటర్ల (5.9 నుంచి 9.8 అంగుళాలు) వ్యాసాన్ని కలిగి 1 నుంచి 2 కిలోగ్రాముల బరువుతో ఉంటాయి. బాగా పుల్లగా ఉండే ఈ గజనిమ్మ కాయ దబ్బలను ఉప్పు అద్దుకొని లేక చల్లుకొని తింటారు, ఇంకా ఊరగాయ తయారు చేస్తారు
నక్షత్ర ఆపిల్

నక్షత్ర ఆపిల్ వృక్ష శాస్త్రీయ నామం Chrysophyllum cainito. నక్షత్ర ఆపిల్ ఉష్ణ మండలానికి సంబంధించిన సపోటేసి కుటుంబానికి చెందిన వృక్షం. ఈ చెట్టు యొక్క మూలాలు మధ్య అమెరికా, వెస్ట్ ఇండీస్ లోతట్టు ప్రాంతాలకు చెందినవి. ఈ చెట్టు వేగంగా పెరుగుతూ 20 మీటర్ల ఎత్తుకు చేరుకుంటుంది. ఈ చెట్టును ఆంగ్లంలో స్టార్ ఆపిల్ అంటారు, ఇంకా ఈ చెట్టును బంగారు ఆకు చెట్టు, పాల పండు అంటారు. వియత్నాంలో ఈ చెట్టును సాహిత్యపరంగా రొమ్ము పాలు అని అర్ధం వచ్చేలా పిలుస్తారు. ఈ చెట్టు ఆకులు సతతహరితంగా, ఆల్టర్నేట్ గా సాధారణంగా అండాకారంలో 5 నుంచి 15 సెంటీమీటర్ల పొడవు ఉంటాయి. ఈ చెట్టు ఆకులను దూరం నుంచి చూసినప్పుడు క్రింది వైపున బంగారం రంగుతో ప్రకాశిస్తుంటాయి. ఈ చెట్టు యొక్క పూత (మిక్కిలి చిన్న పువ్వులు) ఊదా తెలుపు రంగును కలిగి తీపి వాసనలు వెదజల్లుతూ ఉంటుంది. ఈ చెట్టు స్వీయ సారవంతమైన హీర్మాఫ్రాడిటిక్ జాతి కూడా.
నిప్పాన్ టెలిగ్రాఫ్ అండ్ టెలిఫోన్

సాధారణంగా NTT అని పిలవబడే నిప్పొన్ టెలిగ్రాఫ్ అండ్ టెలిఫోన్ కార్పొరేషన్ (日本电信电话 నిప్పాన్ Denshin Denwa Kabushiki-gaisha) జపాన్ లోని టోక్యో కేంద్రంగా పని చేసే టెలీకమ్యూనికేషన్స్ సంస్థ. ఆసియాలోనే అతి పెద్ద టెలి కమ్యూనికేషన్ సంస్థ అయిన NTT ఫార్చ్యూన్ గ్లోబల్ 500 చే 29 వ స్థానాన్ని పొందినది, ఆదాయంలో ప్రపంచంలో ద్వితీయ స్థానం పొందినది. నిప్పొన్ టెలిగ్రాఫ్, టెలిఫోన్ కార్పొరేషన్ కు న్యాయపరమైన సహకారాన్ని అందించేందుకు NTT LAW ని రూపొందించే క్రమంలో ఇది నెలకొల్ప బడింది. జపాన్ దేశపు తూర్పు, పడమర ప్రాంతాలకి చెందిన NTT East, NTT West ల మధ్య సమంవయం కుదర్చటానికి, రెండు ప్రాంతాల NTT చే ఇష్యూ చేయబడ్డ అన్ని షేర్లను ఏకీకృతం చేయటానికి, తద్వారా దేశమంతటా (గ్రామ స్థాయిలో కూడా) సమగ్ర టెలికాం సేవలని అందించటమే కాకుండా, ఈ టెలికాం సేవలని మరింత విస్తృత పరచటానికి అవసరమైన పరిశోధన, అభివృద్ధి కొరకు ఏర్పడ్డదే నిప్పాన్ టెలిగ్రాఫ్ అండ్ టెలిఫోన్ కార్పొరేషన్. టోక్యో, ఒసాకా, నగోయా, ఫుకువోకా, సప్పొరో, న్యూయార్క్, లండన్ స్టాక్ ఎక్స్చేంజీ లలో NTT చేర్చబడిననూ దాదాపుగా మూడవ వంతు షేర్లను NTT LAW నేతృత్వంలో జపాన్ ప్రభుత్వం కే సొంతం. ప్రభుత్వ రంగ సంస్థగా 1953 లో స్థాపించబడిన నిప్పొన్ టెలిగ్రాఫ్ అండ్ టెలిఫోన్ పబ్లిక్ కార్పొరేషన్ 1985 లో (టెలికాం మార్కెట్ లో పోటీ తత్వం పెంచే ఉద్దేశం తో) ప్రైవేటు పరం చేశారు. 1987 లో NTT 36.8 డాలర్ల అతి పెద్ద స్టాక్ ఆఫరింగ్ చేసింది.
తెలంగాణ చరిత్ర (పుస్తకం)

తెలంగాణ చరిత్ర ఒకపుస్తకం పేరు. తెలంగాణ ప్రాంతం చరిత్రపై ఈ పుస్తకాన్ని డా.సుంకిరెడ్డి నారాయణరెడ్డి రాసిండు. తెలంగాణ ప్రచురణలు సంస్థ దీన్ని ముద్రించింది. 2011 అక్టోబరు 29 నాడు సుందరయ్య విజ్ఞానకేంద్రంలో కె.చంద్రశేఖర్ రావు ఆవిష్కరించిండు. ఈ పుస్తకంలో మొత్తం 266 పేజీలు ఉన్నై. సుంకిరెడ్డి దీన్ని 12 భాగాలుగా అలగ్ చేసిండు. సెప్టెంబరు 2011లో దీన్ని తొలిసారి ప్రింటు చేసిన్రు. ప్రాచీనకాలం నుండి 1948 వరకు చరిత్ర ఇందుల రాసినరు. ఇది "తెలంగాణ ప్రచురణలు" ప్రింటు చేసిన మూడవ పుస్తకం. (తొలి రెండు పుస్తకాలు ముంగిలి, సురవరం తెలంగాణ వ్యాసాలు)
గాంధీ శకం

భారత దేశ రాజకీయాలపై మోహన్ దాస్ కరంచంద్ గాంధీ యొక్క ప్రభావం ఎక్కువగా ఉన్న కాలాన్ని గాంధీయుగం 1919 నుండి 1948 వరకు భారత స్వాతంత్ర్య పోరాటంలో గాంధీజీ ఆధిపత్యం చెలాయించాడు. అందుకే ఈ కాలాన్ని భారత చరిత్రలో గాంధీ యుగం అని పిలుస్తారు. ఈ సమయంలో, మహాత్మా గాంధీ భారత జాతీయ కాంగ్రెస్ పై ఆధిపత్యం చెలాయించాడు. అతను సహాయ నిరాకరణోద్యమం ద్వారా భారత రాజకీయాల్లో ప్రభావం చూపాడు. హిందూ-ముస్లిం ఐక్యతకు అవకాశాన్ని గ్రహించిన గాంధీ తెలివిగా ఖిలాఫత్ నాయకులతో పొత్తు పెట్టుకుని బ్రిటిష్ వలసరాజ్య ప్రభుత్వానికి వ్యతిరేకంగా సహాయ నిరాకరణ ఉద్యమాన్ని ప్రారంభించారు. భాభారతీయ చరిత్రలో మొట్టమొదటిసారిగా, జాతీయ ప్రధాన స్రవంతిలో సమాజంలోని దాదాపు అన్ని వర్గాల చురుకైన భాగస్వామ్యాన్ని నిర్ధారించడంలో ఆయన విజయం సాధించాడు. గాంధీ కారణంగా మహిళలు, పిల్లలు, కార్మికులు, రైతులతో పాటు అన్ని వర్గాల ప్రజలు ఈ ఉద్యమంలో పాల్గొన్నారు. అతను శాసన్నోల్లంఘన ఉద్యమాన్ని, దండి సత్యాగ్రహాన్ని ప్రారంభించాడు. ఈ కార్యక్రమాల ద్వారా తన భావాలను భారతదేశ జనాభాలో అత్యధిక శాత ప్రజల వరకు తీసుకుపోగలిగాడు. దేశాన్ని పరిపాలించకుండా బ్రిటిష్ ప్రభుత్వం తీవ్రంగా బలహీనంగా ఉందని నిర్ధారించడానికి ఇది అవసరం. అయినప్పటికీ, బ్రిటీష్ ప్రభుత్వం తీవ్ర అణచివేత, కాంగ్రెస్ తరఫున కొన్ని వ్యూహాత్మక తప్పిదాల తరువాత, శాసనోల్లంఘన ఉద్యమం విజయవంతం కాలేదు. క్విట్ ఇండియా ఉద్యమం మహాత్మా గాంధీ నాయకత్వంలో భారత జాతీయ కాంగ్రెస్ ప్రారంభించిన చివరి పెద్ద ప్రజా ఉద్యమం
ప్రపంచ అహింసా దినోత్సవం

అంతర్జాతీయ సత్యాగ్రహ దినోత్సవం (International Day of Non-Violence) ఐక్య రాజ్య సమితి చే గుర్తించబడిన స్మారక దినం. ఇది ప్రతి సంవత్సరం మహాత్మా గాంధీ జన్మదినం అయిన అక్టోబరు 2 వ తేదీన జరుపుకుంటారు. జనవరి 2004 లో ఇరాన్ నోబెల్ గ్రహీత షిరిన్ ఎబాడీ పారిస్లోని ఒక హిందీ ఉపాధ్యాయుడి నుండి అంతర్జాతీయ అహింసా దినోత్సవం కోసం ఒక ప్రతిపాదనను అందుకున్నాడు. అతడు దాన్ని ముంబైలో జరిగిన వరల్డ్ సోషల్ ఫోరము వద్ద ఉంచాడు. ఈ ఆలోచనపై క్రమంగా భారత జాతీయ కాంగ్రెస్ పార్టీ నాయకులు ఆసక్తి కనబరచారు. 2007 జనవరిలో న్యూ ఢిల్లీలో సత్యాగ్రహ సమావేశంలో, ఈ ఆలోచనను స్వీకరించాలని ఐక్యరాజ్యసమితికి పిలుపునిస్తూ ఒక తీర్మానం చేసారు. ఈ తీర్మానాన్ని భారత జాతీయ కాంగ్రెస్ అధ్యక్షురాలు సోనియా గాంధీ, ఆర్చ్ బిషప్ డెస్మండ్ టుటు లు తీసుకువచ్చారు. 15 జూన్ 2007 న ఐక్యరాజ్యసమితి సర్వసభ్య సమావేశం అక్టోబర్ 2 ను అంతర్జాతీయ అహింసా దినోత్సవంగా జరుపుకోడానికి ఓటు వేసింది. ఐక్యరాజ్యసమితి సర్వప్రతినిధి సభ తీర్మానంలో అక్టోబర్ 2 ను "తగిన పద్ధతిలో జ్ఞాపకం చేసుకోవాలనీ, విద్య ద్వారా, ప్రజలలో అవగాహన తీసుకురావడం ద్వారా అహింసా సందేశాన్ని వ్యాప్తి చేయండం ద్వారా జరుపుకోవాలని" సభ్యులందరినీ కోరింది. భారత శాశ్వత రాయబారి అభ్యర్థన మేరకు, న్యూయార్క్ నగరంలోని ఐక్యరాజ్యసమితి పోస్టల్ అడ్మినిస్ట్రేషన్ (యుఎన్‌పిఎ) ఈ సంఘటనను జ్ఞాపకం చేసుకోవడానికి ఒక ప్రత్యేక క్యాచెట్‌ను సిద్ధం చేసింది. అక్టోబర్ 2, 31 మధ్య యుఎన్పిఎ పంపే మెయిళ్ళన్నీ ఈ క్యాచెట్‌ను కలిగి ఉంటాయని చెప్పింది.
సూర్య సావర్ణిక మనవు

సూర్య సావర్ణిక మనవునే సావర్ణి మనువు అని కూడా అంటారు.హిందూ పురాణాలు ప్రకారం 14 మంది మనవులు ఉన్నారు. మనవు పరిపాలన కాలాన్ని మన్వంతరం అంటారు. అందులో 8 వ మనవే సూర్య సావర్ణిక మనవు.పురాణ లెఖ్కల ప్రాకారం ఇప్పట్టి వరకు 7 మన్వంతరాలు గడచినాయి. రాబోయేది 8 వదిఅయిన సూర్య సావర్ణిక మన్వంతరం.పురాణ గ్రంథాల సారాంశానుసారం, ప్రతి మనవు ఒక్క జన్మ విశేషాలు ముందుగానే తెలుపబడ్డాయి. ఉదాహరణకు ప్రస్తుత 7 వ మనవైన వైవస్వత మనవు యొక్క తల్లి తండ్రులు పేర్లు విషశ్వంతుడు, శ్రద్ధాదేవి.అలాగే ప్రతి మన్వంతరంలో పరమాత్మ కూడా మానవ రూపంలో జన్మిస్తాడని చెప్పబడింది. 7 వ మన్వంతర కాలంలో అలా జన్మించిన పరమాత్మ స్వరూపమే వామనావతారం. కొంతమంది పండితుల ప్రకారం మనవు సాక్షాతు పరమాత్మ స్వరూపం.రాబోయే 8 వ మనువైన సూర్య సావర్ణిక మనవు తల్లితండ్రులు దేవగుహ్యుడు, సరస్వతి
ఎంఫసిస్

బెంగుళూరు కేంద్రంగా పనిచేస్తున్న ఇంఫర్మేషన్ టెక్నాలజీ రంగంలో సేవలందిస్తున్న ఎంఫసిస్, హ్యూలెట్-ప్యాకార్డ్ కో.కి చెందిన ఒక విభాగము. భారతీయ ఐటీ సంస్థలలో ఏడవ స్థానంలో నిలచిన ఎంఫసిస్ ని ఫార్చ్యూన్ ఇండియా 500 2011వ సంవత్సరానికి 165 వ స్థానంలో గుర్తింపబడింది. 2011 నాటికి 38,000 ఉద్యోగులు గల ఎంఫసిస్ కి భారతదేశం, శ్రీలంక, చైనా, ఉత్తర అమెరికా, ఐరోపా మొదలగు పధ్నాలుగు దేశాలలో 29 కార్యాలయాలు గలవు. 1998 లో స్థాపించబడిన అమెరికా కేంద్రంగా పనిచేస్తున్న ఎంఫసిస్ కార్పొరేషన్ 1992 లో స్థాపించబడిన భారతీయ సంస్థ అయిన బి ఎఫ్ ఎల్ సాఫ్ట్ వేర్ లిమిటెడ్ ని విలీనం చేసుకొని జూన్ 2000 లో ఎంఫసిస్ బి ఎఫ్ ఎల్ లిమిటెడ్ గా 1998 లో క్యాలిఫోర్నియాలో స్థాపించబడింది. జూన్ 2006 లో ఎలెక్ట్రానిక్ డాటా సిస్టంస్ (ఈ డీ ఎస్) ఎంఫసిస్ ని $380 మిలియన్ లకి కొన్నది. 2008 మే 13 న్ హ్యూలెట్ ప్యాకర్డ్ ఈ డీ ఎస్ ని $13.9 బిలియన్ లకి కొన్నది. ఈ విలీనం 2008 ఆగస్టు 26 కి పూర్తి అయినది. బెంగుళూరు, రాయ్ పూర్, చెన్నై, పూణె, ముంబయి, నోయిడా, ఇండోర్, పాండిచ్చేరి, అహ్మదాబాదు, భువనేశ్వర్, మంగళూరు
ఈ డీ ఎస్

టెక్సాస్ లోని ప్లేనో కేంద్రంగా పని చేసే ఎలక్ట్రానిక్ డాటా సిస్టంస్ ఒక బహుళా జాతీయ ఇంఫర్మేషన్ టెక్నాలజీ ఎక్విప్ మెంట్, సేవల సంస్థ. 1962 లో హెచ్. రాస్ పెరాట్ చే స్థాపించబడ్డ ఈ డీ ఎస్ స్వల్పకాలిక కాంట్రాక్టులు రాజ్యమేలుతున్న సమయంలో పెద్ద సంస్థలకు దీర్ఘకాలిక కాంట్రాక్టు పద్ధతి ద్వారా ఆధునిక ఎలెక్ట్రానిక్ డాటా ప్రాసెసింగ్ మేనేజ్ మెంట్ కొరకు మానవ వనరులను, కంప్యూటర్ హార్డ్వేర్ ను సమకూర్చే ఉద్దేశంతో నెలకొల్పబడింది. 2008 నాటికి ఈ డీ ఏస్ లో 1,39,000 ఉద్యోగులతో 64 దేశాలలో ముఖ్యంగా అమెరికా, భారతదేశం, యునైటెడ్ కింగ్డమ్ లలో తన ఉనికి కలిగి ఉండేది. ఈడిఎస్ తన సేవలను మూడు సర్వీస్ పోర్ట్ ఫోలియోలుగా విభజించింది; ఇన్ ఫ్రాస్ట్రక్చర్, అప్లికేషన్, బిజినెస్ ప్రాసెస్ అవుట్ సోర్సింగ్. ఇన్ ఫ్రాస్ట్రక్చర్ సేవల్లో నెట్ వర్క్ లు, మెయిన్ ఫ్రేమ్ లు, "మిడ్ రేంజ్" వెబ్ సర్వర్లు, డెస్క్ టాప్ లు అలాగే ల్యాప్ టాప్ లు , ప్రింటర్లు వంటి క్లయింట్ కంప్యూటర్ కమ్యూనికేషన్ మౌలిక సదుపాయాల భాగం లేదా అన్నింటి ఆపరేషన్ నిర్వహించడం చేర్చబడుతుంది. అప్లికేషన్ ల సేవల్లో క్లయింట్ ల కొరకు అప్లికేషన్ ల సాఫ్ట్ వేర్ అభివృద్ధి చేయడం, ఇంటిగ్రేట్ చేయడం లేదా మెయింటైన్ చేయడం జరుగుతుంది. బిజినెస్ ప్రాసెస్ అవుట్ సోర్సింగ్ లో పేరోల్, కాల్ సెంటర్ లు, ఇన్స్యూరెన్స్ క్లెయింల ప్రాసెసింగ్ మొదలైన క్లయింట్ కొరకు బిజినెస్ ఫంక్షన్ నిర్వహించడం ఉంటుంది.
శ్రీ యఱ్ఱమిల్లి నారాయణ మూర్తి కళాశాల

శ్రీ వై యన్ కళాశాల గా ప్రఖ్యాతి వహించిన శ్రీ యఱ్ఱమిల్లి నారాయణ మూర్తి కళాశాల పశ్చిమ గోదావరి జిల్లా నరసాపురం పట్టణంలో ఉంది. 1949 వ సంవత్సరంలో స్థాపించిన ఈ కళాశాల వసిష్ఠ గోదావరి ఒడ్డున విద్యా కుసుమాలను వెదజల్లుతోంది. ప్రస్తుతం ఈ సంస్థ 9 ఇంటిర్, డిగ్రీ, పిజి కోర్సులతో పాటూ బిఇడి, యంబిఎ, యంసిఎ వంటి ప్రొఫెషనల్ కోర్సులనూ అందిస్తోంది. అంతేకాదు ఆంధ్రప్రదేశ్ రాష్ట్రంలో నాక్ (NAAC) చేత ఎ గ్రేడ్‌లో గుర్తింపు పొందిన తొలి కళాశాల ఇదే. ఇది ఆంధ్ర విశ్వవిద్యాలయ పరిధిలోని ప్రభుత్వ ఎయిడెడ్ కళాశాల. పశ్చిమ గోదావరి జిల్లాలో ప్రముఖ న్యాయవాది, విద్యావేత్త అయిన యఱ్ఱమిల్లి నారాయణ మూర్తి స్థానికుల సహాయ సహకారాలతో ఈ కళాశాలను ప్రారంభించారు. ఉభయ గోదావరి జిల్లాల్లో విద్యా వ్యాప్తికి ప్రముఖ పాత్ర వహించిన విద్యా సంస్థల్లో ఇది ఒకటి. తూర్పు, పశ్చిమ గోదావరి జిల్లాల నుంచి విద్యార్థులు ఇక్కడ పెద్ద సంఖ్యలో చదువుకుంటున్నారు. ముందుగా ఈ కళాశాలను నరసాపురంలో మరో ప్రముఖ విద్యా సంస్థ అయిన టేలర్ ఉన్నత పాఠశాల ప్రాంగణంలో ప్రారంభించారు. తరువాత అప్పటి వరకూ నరసాపురం కలెక్టర్ బంగ్లాను ఈ కళాశాలకు కేటాయించారు. అప్పటి నుంచీ కాలేజీ ప్రస్థానం అప్రతిహతంగా కొనసాగుతూ వచ్చింది. 1956లో దీనికి పూర్తి స్థాయి కళాశాల హోదా వచ్చింది
మాగుంట సుబ్బరామిరెడ్డి

మాగుంట సుబ్బరామిరెడ్డి (నవంబర్ 26, 1947 - డిసెంబర్ 1, 1995) బాలాజీ గ్రూప్ స్థాపకుడు. మద్యం డిస్ట్రిబ్యూటర్. మాగుంట సుబ్బరామిరెడ్డి ఛారిటబుల్ ట్రస్ట్ ద్వారా ఉచిత మంచినీటి సరఫరా, ఒంగోలు పార్లమెంట్ సభ్యునిగా పనిచేశాడు. 1986 -88 లో సారా సిండికేట్ మాగుంట సుబ్బరామిరెడ్డి ఆధీనంలో ఉండేవి. మాగుంట సుబ్బరామిరెడ్డి సారా సిండికేట్ ద్వారా ప్రభుత్వ ఆదాయాన్ని గండి కొడుతుండేవాడు. మాగుంట సుబ్బరామిరెడ్డి 1947 నవంబర్ 26న నెల్లూరు జిల్లాలో జన్మించాడు. ఇతని తండ్రి మాగుంట రాఘవరెడ్డి. ఇతడు కర్ణాటక రాష్ట్రం తుమకూరులో చదివి ఇంజనీరింగ్ చదువుతూ మధ్యలో మానివేశాడు. 1967 ఫిబ్రవరిలో ఇతనికి పార్వతితో వివాహం జరిగింది. వీరికి ఒక కుమారుడు (మాగుంట విజయ్‌రెడ్డి), 1 కుమార్తె ఉన్నారు. ఇతడు కాంగ్రెస్ (ఐ) తరఫున ఒంగోలు లోక్‌సభ నియోజకవర్గం నుండి 1991 సాధారణ ఎన్నికలలో పోటీ చేసి గెలుపొందాడు. 1991 నుండి 1996 వరకు లోక్‌సభ సభ్యుడిగా పార్లమెంటులో ప్రాతినిధ్యం వహించాడు
స్ట్రెప్టోకాకల్‌ ఫారింగైటిస్

స్ట్రెప్టోకాకల్‌ ఫారింగైటిస్ (Streptococcal Pharyngitis) లేదా స్ట్రెప్ త్రోట్ అనే అనారోగ్యము “గ్రూప్ ఎ స్ట్రెప్టోకాకస్” గా పిలవబడే బ్యాక్టీరియా వల్ల కలుగుతుంది. స్ట్రెప్ త్రోట్ గొంతు, టాన్సిల్స్‌ ను ప్రభావితం చేస్తుంది. టాన్సిల్స్ నోటి వెనుక భాగాన గొంతులో ఉండే రెండు గ్రంథులు. స్ట్రెప్ త్రోట్ స్వర పేటిక (లారింక్స్) ను కూడా ప్రభావితము చేయగలదు. సాధారణ లక్షణములు జ్వరము, గొంతు నొప్పి (గొంతు రాపుగా కూడా పిలవబడుతుంది),, వాచిన గ్రంథులు (గొంతు లోని లింఫ్ నోడ్స్ గా పిలవబడతాయి) ఉంటాయి. స్ట్రెప్ త్రోట్ పిల్లల లో 37% గొంతు రాపులను కలిగిస్తుంది. వ్యాధి గల వ్యక్తితో సమీప స్పర్శ ద్వారా స్ట్రెప్ త్రోట్ వ్యాపిస్తుంది. స్ట్రెప్ త్రోట్ ఉన్నదని ఒక వ్యక్తి సునిశ్చయపరచేందుకు, త్రోట్ కల్చర్ అనబడే ఒక పరీక్ష అవసరం. ఈ పరీక్ష లేకున్నా కూడా, లక్షణముల కారణంగా స్ట్రెప్ త్రోట్ సంభవించే అవకాశం తెలియగలదు. స్ట్రెప్ త్రోట్ గల వ్యక్తికి యాంటిబయోటిక్లు సహాయపడగలవు. బ్యాక్టీరియాను చంపే ఔషధములు యాంటిబయోటిక్స్. అనారోగ్య సమయమును తగ్గించడంకంటే కూడా ర్యుమాటిక్ జ్వరము లాంటి అవలక్షణమును నివారించేందుకు చాలావరకు అవి ఉపయోగించబడతాయి
ట్రీ టంబో

ట్రీ టంబో (Tree Tumbo) అనేది నమీబియా ఎడారిలో పెరిగే మొక్క. దీని శాస్త్రీయ నామం 'వెల్వెట్సియా మైరాబిలిస్' (Welwitschia Mirabilis). సుమారు 2000 సంవత్సరాలు జీవించే ట్రీ టంబో మొక్కలు తమ జీవితకాలమంతా కేవలం రెండు ఆకులు మాత్రమే కలిగివుండం విచిత్రం. భూమిపై అతి తక్కువ వర్షపాతం నమోదయ్యే నమీబియా ఎడారిలో పెరిగే ఈ మొక్కలను మొట్టమొదటి సారిగా ఆస్ట్రియన్ బోటనిస్ట్ అయిన ఫెడరిచ్ వెల్విట్స్ 1859 లో కనుగొన్నాడు. సుమారు డైనోసార్లు జీవించిన కాలంలోనే ఈ మొక్కలు ఆవిర్భవించాయని పలువురి శాస్త్రజ్ఞుల అభిప్రాయం. వెల్వెట్సియా మొక్కలు చూడటానికి అందమైనవి కాకపోయినా భూమ్మీద అత్యంత అరుదైన మొక్కలుగా పేరొందాయి. వెల్వెట్సియా మొక్కలు ఎదిగే కొలదీ ఉండే రెండు ఆకులు నిలువుగా చీలిపోయి, సుమారు 8 మీటర్ల పొడవు పెరిగి ఎన్నో ఆకులుగా కనిపిస్తాయి. 2000 సంవత్సరాల జీవితకాలంలో ఉన్న రెండు ఆకులు వాడిపోవడం జరుగదు. తల్లి వేరు భూమిలోకి సుమారు 10 మీటర్ల వరకూ చొచ్చుకుపోతుంది. ఆకులకు రెండు వైపులా ఉండే చిన్న చిన్న రంధ్రాలుంటాయి. ఈ రంధ్రాలద్వారా వెల్వెట్సియా మొక్కలు గాలిని, తేమను పీల్చుకుంటాయి . వెల్వెట్సియా మొక్కల్లో స్త్రీ, పురుష మొక్కలు వేర్వేరుగా ఉంటాయి
రెండు తలల పాము

రెండు తలల పాము అనగా బోయ్ డే (Boide) కుటుంబానికి చెందిన విషరహిత సర్పం. దీని శాస్త్రీయ నామం ఎరిక్స్ జాన్నీ (Eryx Johnii), ఆంగ్ల నామం రెడ్ సాండ్ బోవా (Red Sand Boa) . ఇది ప్రధానంగా ఇరాన్, పాకిస్తాన్, భారత దేశం లలో కనిపిస్తుంది. రాజస్థాన్ రాష్ట్రంలో దీన్ని బోగి అని అంటారు. ఈ రకపు పాములు పొడి వాతావరణం ఉన్న తేలికపాటి ఎడారులలోను, మెట్ట ప్రాంతాల్లో ఉండే రాతి ఇసుక నేలల బొరియల లోను నివసిస్తాయి. ఇవి 2 మీటర్ల నుండి 3 మీటర్ల పొడవు ఎదుగుతాయి. శరీరం నున్నగా ఉండి లేత గోధుమ రంగు లేక ముదురు గోధుమ రంగు లేదా లేత పసుపు - గోధుమ సమ్మేళన రంగులో ఉంటుంది. ఆడ పాము సుమారు 14 పిల్లల వరకూ ప్రసవిస్తుంది. తోక చివరి భాగం గుండ్రంగా ఉండి, తలను పోలి ఉండుట వలన రెండు తలల పాము అని పిలుస్తారు. ఇవి ప్రధానంగా ఎలుకలను, చుంచులను వేటాడి ఆహారంగా తింటాయి. ఈ తరహా పాములలో లైంగిక సామర్థ్యం కలిగించే గుణం ఉందని, హెచ్.ఐ
ప్రపంచ ఆహార దినోత్సవం

ఆకలితో ఉన్నవారికి ముందు అన్నం పెట్టు,ఆ తర్వాత వేదం చెప్పు అంటారు స్వామి వివేకానంద. ప్రపంచ ఆహార దినోత్సవాన్ని ప్రపంచవ్యాప్తంగా ప్రతి సంవత్సరం అక్టోబరు 16 తేదీన జరుపుకుంటారు. 1945 సంవత్సరం అక్టోబరు 16 న ఐక్యరాజ్యసమితి ఆహార, వ్యవసాయక సంస్థను (FAO) స్థాపించారు. దీనికి గుర్తుగా అక్టోబరు 16 తేదీని ప్రపంచ ఆహార దినోత్సవంగా నిర్ణయించారు. ఈ దినోత్సవాన్ని ప్రపంచ ఆహార కార్యక్రమంతో సహా ఆహార భద్రతకు సంబంధించిన అనేక ఇతర సంస్థలు విస్తృతంగా జరుపుకుంటున్నాయి. ఈ ప్రపంచ ఆహార దినోత్సవ కార్యక్రమాన్ని మొదటిసారి 1981 లో జరుపుకున్నారు. అప్పటి నుంచి ప్రతి సంవత్సరం ఈ దినోత్సవం రోజున ఆహార భద్రతకు సంబంధించిన ఒక్కో సందేశాన్నిస్తున్నారు. భారతదేశంలో, ఆహార భద్రత అనేది చాలా మంది పౌరులు చూస్తున్న నిజమైన సమస్య.